text: To døgn som blaffere har gjort elever klogere på Danmark og danskerne
  28 september 2017 kl. 17.13
  I den sidste uge har elever på Rødding Højskole blaffet rundt i Danmark. Ikke fordi de ikke har råd til en togbilet, men fordi de skal lære Danmark og danskerne bedre at kende.
  50 elever fra Rødding Højskole er netop kommet tilbage til skolen efter at have blaffet rundt på de danske veje i to døgn.
  Alberte Friis Hansen, elev, Rødding Højskole: "Det er grænseoverskridende, det er sjovt og man gir noget af sig selv, når man står derude."
  Meningen er, at eleverne skal se Danmark og danskerne på en anden måde end normalt. 
  - Det er grænseoverskridende, det er sjovt og man gir noget af sig selv, når man står derude, mener en af eleverne, Alberte Friis Hansen.
  Rødding Højskole vil gerne have, at eleverne får rykket deres grænser for, hvordan man kan møde mennesker.:
  - Det at blive rykket helt rundt og møde folk i mange forskellige aldre, uddannelsesbaggrunde, arbejdsforhold og politiske præferencer, fortæller Jens Horstmann, der er lærer på Rødding Højskole.
  Undervejs skulle blafferne lave små film til inspiration for et kunstværk, som de skal udstille på Vejen Kunstmuseum fra fredag eftermiddag.
  